2018. AASTA FINANTSTEGEVUSE ARUANNE —

II jagu – Euroopa Ülemkogu ja nõukogu

(2019/C 272/01)

SISUKORD

1. SISSEJUHATUS 3

2. 2018. AASTA EELARVE JA SELLE EESMÄRGID 3

2.1. Peamised finantseesmärgid 3

2.2. Euroopa Ülemkogu ja nõukogu 2018. aasta eelarve koostamine 3

2.2.1. Üldine lähenemisviis 3

2.2.2. 2018. aasta eelarve 4

2.2.3. 2018. aasta eelarve ja ELi eelarve rubriigi 5 finantsperspektiiv 4

3. ÜLDINE ÜLEVAADE EELARVE TÄITMISEST 2018. AASTAL 6

3.1. Euroopa Ülemkogu ja nõukogu 2018. aasta tegevus ja eesmärgid 6

3.1.1. Kohtumised 6

3.1.2. Seadusandlikud arutelud 7

3.1.3. Haldusalane ajakohastamine 7

3.1.4. 2018. aastal saavutatud eesmärgid 8

3.2. Tulu 8

3.3. 2018. aasta kulud 11

3.3.1. Eelarvemuudatused 2018. aastal 11

3.3.2. Ülevaade eelarve täitmise kohta aastatel 2010– 2018 13

3.3.3. Assigneeringute kasutamine 2018. aastal kategooriate kaupa 14

3.4. Ülekantud assigneeringud 16

3.4.1. 2017. aastast 2018. aastasse automaatselt üle kantud assigneeringud 16

3.4.2. 2018. aastast 2019. aastasse üle kantud assigneeringud 17

3.4.3. 2017. aastast 2018. aastasse otsuse alusel üle kantud assigneeringud 19

3.4.4. 2016. aastast 2017. aastasse otsuse alusel üle kantud assigneeringud, mis kanti üle maksete tegemiseks 2018. aastasse 19

3.5. Sihtotstarbeline tulu 20

3.5.1. Enne 2018. aastat saadud sihtotstarbeline tulu 20

3.5.2. 2017. aastast maksete tegemiseks üle kantud sihtotstarbeline tulu 21

3.5.3. Enne 2018. aastat saadud sihtotstarbeline tulu, mis kanti maksete tegemiseks üle 2019. aastasse 22

3.5.4. 2018. aastal saadud sihtotstarbeline tulu 22

1. SISSEJUHATUS

Vastavalt Euroopa Parlamendi ja nõukogu määruse (EL, Euratom) 2018/1046 (finantsmääruse) (1) artiklile 249 (2018. aastani kehtinud finantsmääruse (2) puhul artikkel 142) esitatakse käesolevas dokumendis ELi eelarve II jao (Euroopa Ülemkogu ja nõukogu) 2018. aasta eelarvehalduse ja finantsjuhtimise aruanne.

Aruanne põhineb 2018. aasta esialgsel raamatupidamisaruandel, nõukogu eelarvevahendite käsutajate iga-aastaste tegevusaruannete tulemustel ning nõukogu finantssüsteemist saadud eelarve täitmist käsitleval teabel.

Käesoleva aruande 2. peatükis esitatakse kokkuvõte 2018. eelarveaastaks ette nähtud raamistikust. Üldine ülevaade 2018. aastal kättesaadavate eelarveassigneeringute kasutamisest on toodud 3. peatükis.

2018. aasta eelarve täitmine eelarveridade kaupa on esitatud lisas.

2. 2018. AASTA EELARVE JA SELLE EESMÄRGID

2.1. Peamised finantseesmärgid

Nõukogu peasekretariaadi peamised finantseesmärgid 2018. aastal olid järgmised:

— tagada finantsressursside tulemusliku ja tõhusa kasutamisega kestev toetus Euroopa Ülemkogu eesistuja ja nõukogu tööle;

— jätkata haldusalase ajakohastamise protsessi, et parandada töökorralduse kvaliteeti ja ressursside nõuetekohast kasutamist;

— saavutada Belgia valitsusega kokkulepe Europa hoone lõpliku maksumuse suhtes.

2.2. Euroopa Ülemkogu ja nõukogu 2018. aasta eelarve koostamine

2.2.1. Üldine lähenemisviis

Euroopa Ülemkogu ja nõukogu 2018. aasta eelarve koostamise juures jälgiti üldeesmärki mitte ületada 2017. aasta eelarve üldist taset nominaalväärtuses, v.a palgakulud.

Seadusjärgsete või lepinguliste kohustuste puhul või valdkondades, mida peetakse nõukogu peasekretariaadi nõuetekohase toimimise tagamiseks hädavajalikuks, on eelarvekasv tasakaalustatud teatavate projektide esmatähtsaks seadmisega ja ümberplaneerimisega viimaste aastate eelarve täitmisest lähtuvalt.

Ametikohtade loetelu puhul jätkas nõukogu peasekretariaat organisatsioonilist sujundamist järgmiste meetmete rakendamisega:

— osana jätkuvast haldusalasest ajakohastamisest muudetakse 25 AST-kategooria ametikohta (10 AST 5, 5 AST 4, 5 AST 3, 5 AST 2) 25 SC-kategooria ametikohaks (10 SC 2 ja 15 SC 1), 20 AST-kategooria ametikohta (10 AST 7 ja 10 AST 6) 20 AD-kategooria ametikohaks (10 AD 7 ja 10 AD 5) ning üks palgaastme AD 12 ajutine ametikoht palgaastme AD 12 alaliseks ametikohaks,

— ELi institutsioonide, organite ja asutuste infoturbeintsidentidega tegeleva rühma (CERT-EU) töökorraldust ja toimimist käsitleva kokkuleppe osana viiakse üks palgaastme AD 5 ja üks palgaastme AST 1 ametikoht üle komisjoni,

— komisjoni juhise kohaselt lisatakse uuest iiri keelde tõlkimise korrast tulenevalt 4 palgaastme AD 5 ametikohta ja 2 palgaastme AST 1 ametikohta.

2.2.2. 2018. aasta eelarve

Eelarvepädevad institutsioonid kinnitasid Euroopa Ülemkogu ja nõukogu 2018. aasta eelarveks kokku 572,9 miljonit eurot. See tähendab, et eelarve kasvas võrreldes 2017. aastaga 11,3 miljonit eurot (+2,0 %).

Ülemkogu ja nõukogu ametikohtade loetelus oli 2018. aastal ametikohtade arv kokku 3031.

Tabelis 1 antakse ülevaade 2018. aasta eelarvest kategooriate kaupa.

Tabel 1

Ülemkogu ja nõukogu 2018. aasta eelarve 2017. aasta eelarvega võrreldes (kategooriate kaupa)

(eurodes) Kategooria Eelarve 2017 Eelarve 2018 Muutus 2018/2017 koos Europa hoonega (3) 1 2 3=2/1 Ametikohtade loetelu 315 446 000 328 800 000 4,2 % Muud personalikulud 24 878 000 24 359 000 –2,1 % Hooned (välja arvatud hoonete omandamine) 57 789 000 56 360 377 –2,5 % Informaatika 42 800 000 41 300 000 –3,5 % Mööbel 942 000 733 000 –22,2 % Tehniline varustus 3 659 000 4 344 000 18,7 % Transport 1 048 000 1 496 000 42,7 % Delegatsioonide sõidukulud 17 802 000 17 802 000 0,0 % Suulise tõlke kulud 79 816 000 79 316 000 –0,6 % Koosolekud ja konverentsid 4 984 000 4 945 000 –0,8 % Teabega seotud kulud 8 285 000 10 152 000 22,5 % Mitmesugused kulud 2 127 000 1 787 000 –16,0 % Reserv 2 000 000 1 500 000 –25,0 % Kokku (v.a omandamine) 561 576 000 572 894 377 2,0 % Kinnisvara omandamine — — Kõik kokku 561 576 000 572 894 377 2,0 %

2.2.3. 2018. aasta eelarve ja ELi eelarve rubriigi 5 finantsperspektiiv

Tabelis 2 on esitatud ülevaade ülemkogu ja nõukogu eelarve arengust aastatel 2010– 2018. Ülemkogu ja nõukogu osakaal mitmeaastase finantsraamistiku rubriigis 5 on vähenenud 8,0 %-lt 2010. aastal 5,5 %ni 2018. aastal.

Tabel 2

ELi eelarve II jao (Euroopa Ülemkogu ja nõukogu) areng ajavahemikus 2010–2018 finantsperspektiivi rubriigis 5

2010 2011 2012 2013 2014 2015 2016 2017 2018 (Summad jooksevhindades) Miljonit eurot Muutus Miljonit eurot Muutus Miljonit eurot Muutus Miljonit eurot Muutus Miljonit eurot Muutus Miljonit eurot Muutus Miljonit eurot Muutus Miljonit eurot Muutus Miljonit eurot Muutus Rubriik 5 7 962 4,7 % 8 173 2,7 % 8 607 5,3 % 9 181 6,7 % 8 405 –8,5 % 8 661 3,0 % 9 483 9,5 % 9 921 4,6 % 10 346 4,3 % Ülemkogu/nõukogu 634 5,1 % 563 –11,2 % 534 –5,2 % 536 0,3 % 534 –0,2 % 542 1,4 % 545 0,6 % 562 3,0 % 573 2,0 % Ülemkogu/nõukogu osakaal rubriigis 5 8,0 % 6,9 % 6,2 % 5,8 % 6,4 % 6,3 % 5,7 % 5,7 % 5,5 %

Vähenemine 2011. aastal on peamiselt vahendite Euroopa välisteenistusele ülekandmise tulemus ning vähenemine 2012. ja 2014. aastal on seotud sellega, et varasemate aastate eelarvete täitmisest ja tegelikest vajadustest lähtuvalt vähendati teatavaks tegevuseks ette nähtud assigneeringuid.

3. ÜLDINE ÜLEVAADE EELARVE TÄITMISEST 2018. AASTAL

3.1. Euroopa Ülemkogu ja nõukogu 2018. aasta tegevus ja eesmärgid

Finantstegevuse aruandes esitab nõukogu peasekretariaat teabe finantsseisukohast asjakohaste põhitegevusvaldkondade kohta, mis iseloomustavad Euroopa Ülemkogu ja nõukogu tegevust kõnealusel eelarveaastal. Samuti tuuakse aruandes välja aasta põhisaavutused.

3.1.1. Kohtumised

Tabelis 3 antakse ülevaade nõukogu peasekretariaadi poolt aastatel 2010–2018 korraldatud Euroopa Ülemkogu ja nõukogu kohtumiste arvulisest arengust.

Nõukogu peasekretariaat korraldas 2018. aastal 4 604 nn institutsioonilist kohtumist ning lisaks 3 129 muud kohtumist (nt seminarid, teabeüritused ja -kohtumised ning kohtumised kolmandate riikidega).

Tabel 3

Kohtumiste arvuline areng aastatel 2010– 2018

2010 2011 2012 2013 2014 2015 2016 2017 2018 Tippkohtumised 7 9 7 6 9 12 9 11 15 Nõukogu istungid 86 85 77 74 81 81 75 77 75 COREPER 122 135 140 140 135 138 109 105 117 COREPER (artikkel 50) 22 29 Töörühmad 4 127 4 373 4 480 4 164 4 016 3 471 3 569 4 039 4 304 Ajutine artikli 50 töörühm 32 61 Kokku 4 342 4 602 4 704 4 384 4 241 3 702 3 762 4 290 4 604 Muud kohtumised 1 996 2 075 2 189 2 027 2 189 2 271 2 034 3 030 3 129 Kõik kokku 6 338 6 677 6 893 6 411 6 430 5 973 5 796 7 320 7 733

2018. aastat iseloomustas pidev töö eesmärgiga viia lõpule menetlus Ühendkuningriigi EList väljaastumist käsitleva lepingu allakirjutamiseks ja sõlmimiseks.

Nõukogu peasekretariaadi korraldatud kohtumisi oli 2017. aastaga võrreldes kokku 6 % (413) rohkem. Seda saab selgitada peamiselt teise poolaasta eesistujariigi aktiivsema tegevusega ning Brexiti küsimustega tegeleva ajutise töörühma tegevusega.

Lisaks korraldas peasekretariaat 25. aprillil 2018 teise konverentsi „Süüria ja ümbritseva piirkonna tuleviku toetamine“. See tõi kokku 57 riiki, 10 piirkondlikku organisatsiooni ja 19 ÜRO asutust, et arutada olukorda Süürias ja kriisi mõju ümbritsevas piirkonnas. Suuri julgeoleku- ja logistilisi ressursse ning olulisi diplomaatilisi jõupingutusi nõudnud üritus korraldati koos Euroopa Komisjoni naabruspoliitika ja laienemisläbirääkimiste peadirektoraadiga.

Lisaks toimus 18.–19. oktoobril 2018 Aasia-Euroopa 12. tippkohtumine (ASEM). Kokku tulid 51 Euroopa ja Aasia riigi juhid, ELi esindajad ja Kagu-Aasia Maade Assotsiatsiooni (ASEAN) peasekretär. Riigipead ja valitsusjuhid arutasid, kuidas tugevdada veelgi kahe maailmajao vahelist dialoogi ja koostööd erinevates valdkondades, näiteks kaubanduse ja investeerimise, ühenduvuse, kestliku arengu ja kliimaküsimuste vallas.

Koosolekute arvu suurenemisega hakkamasaamiseks kasutas peasekretariaat Europa hoone koosolekuruume, kus peetakse juba alates eelnevast aastast kõiki liiki koosolekuid, mitte üksnes kõrgetasemelisi kohtumisi.

3.1.2. Seadusandlikud arutelud

Veel üks tegevuse kvantitatiivne näitaja on Euroopa Liidu Teatajas (ELT) avaldatud õigusaktide arv (tabel 4). 2018. aastal avaldati ELTs 1210 õigusakti. Tuleb märkida, et õigusaktide avaldamine ELTs on seadusandliku protsessi viimane etapp.

Tabel 4

Õigusaktide arvuline areng aastatel 2010– 2018

2010 2011 2012 2013 2014 2015 2016 2017 2018 ELTs avaldatud õigusaktid 825 986 958 1 132 1 437 1 412 1 259 1 187 1 210

3.1.3. Haldusalane ajakohastamine

2018. aastal jätkas nõukogu peasekretariaat oma sisekorralduse kvaliteedi ja tõhususe parandamist.

Edusammud tegevuskava rakendamisel

Peasekretariaat jätkas 2018. aastal peasekretäri poolt 27. septembril 2016 esitatud tegevuskava „Dünaamilisem, paindlikum ja koostöösõbralikum nõukogu peasekretariaat“ rakendamist. Tegevuskavas on määratud peasekretariaadi jaoks kindlaks viis prioriteeti:

— tõhus haldustugi Euroopa Ülemkogu eesistujale ja Euroopa Ülemkogule;

— parem ja sidusam tugi nõukogule ja selle eesistujariikidele;

— tõhusam sise- ja välisteabekorraldus ja teavitamine;

— panustamine inimestesse ja juhtimisse ning

— nõukogu peasekretariaadi töö tõhustamiseks vajaliku tehnoloogia kasutusele võtmine.

Peaaegu kõik meetmed viidi 2018. aastaks lõpule või olid nad selleks ajaks pidevaks ja jätkuvaks muudetud.

Tegevuskava 2018. aasta peamised saavutused on:

— peasekretariaadi digiteenuste strateegia;

— välissuhete käsiraamat;

— peasekretariaadi teenusepakett eesistujariigile;

— haldusalane kaasajastamine (sealhulgas personaliküsitlus, 360o tagasiside juhtivtöötajatele ning koolituste korraldamise süsteem ELi institutsioonidele (EU-Learn));

— peasekretariaadi teenistuste põhjalik ümberkorraldamine organisatsiooni erinevate funktsioonide tõhususe parandamiseks.

3.1.4. 2018. aastal saavutatud eesmärgid

2018. eelarveaastaks püstitatud eesmärkide saavutamise võib võtta kokku järgmiselt.

— Ametikohtade loetelu 2018. aastal võttis nõukogu peasekretariaat tööle 137 ametnikku (74 alalist ametnikku ja 63 ajutist teenistujat). Samal aastal lahkus töölt 184 ametnikku (154 alalist ametnikku ja 30 ajutist teenistujat), mille tulemusel vähenes ülemkogu ja nõukogu ametikohtade loetelus olevate täidetud ametikohtade arv kokku 47 ametikoha võrra.

— Finantsjuhtimine Nõukogu peasekretariaat jätkas 2018. aastal oma finantsjuhtimise ja finantstulemuste parandamist. Üldfinantsjuhtimises viidi ellu mitu eesmärki, nt: — loodi erinevate osakondade kõrgema astme juhtidest ning personalikomitee esimehest koosnev nõuandev haldusnõukogu. Haldusnõukogul on kaks põhirolli – esiteks anda nõu strateegiliste prioriteetide kohta ning jälgida valitud prioriteetide arengut ning teiseks aidata ressursse tähtsuse järjekorda seada ning tagada, et nõukogu peasekretariaat peab kinni oma missioonist; — loodi ümberkorraldusküsimustega tegelev rakkerühm, et uurida 1. juunil ja 1. juulil tehtud ümberkorralduste mõju nõukogu peasekretariaadi finantsjuhtimisele ning toetada talitusi piisavate finantsstruktuuride loomisel ja rakendamisel; — vaadati pärast uue finantsmääruse avaldamist läbi „Euroopa Liidu üldeelarve II jaotisse kantud assigneeringute kasutamise sisereeglid“; — võeti vastu suunised ühise projektide ja rakkerühmade juhtimise raamistiku jaoks, eesmärgiga anda juhiseid horisontaalsete rühmade korraldamiseks kooskõlas personalieeskirjade ja finantsmäärusega, määrates kindlaks väikese loetelu tõhusatest, hõlpsatest tavadest. Euroopa ettevõtete rahakäibe parandamise kontekstis oli nõukogu peasekretariaadi arvete keskmine makseviivitus 2018. aastal 21 päeva, kusjuures maksimumtähtaeg on 30 kalendripäeva (Euroopa Parlamendi ja nõukogu direktiiv 2011/7/EL) (4).

— Kinnisvarapoliitika 2018. aastal toimusid intensiivsed läbirääkimised, kuna Belgia ametivõimud teatasid sekretariaadile, et hoolimata Europa hoone projekti lõpliku hinna suhtes saavutatud kokkuleppest ei alusta Belgia riik nelja naaberkrundi müüki. Mõlemad pooled leppisid kokku alternatiivses lahenduses, mille tulemusel vähendati lõpliku makse summat (vt punkt 3.4.3).

3.2. Tulu

Tabelis 5 on esitatud ülevaade 2018. aasta tulutoimingute üldistest tulemustest. Väljend „Kehtivad õigused 2017. aastal“ viitab sissenõudekorraldustele, mis tehti 2017. aastal, kuid mille puhul summad nõuti sisse 2018. aastal. Väljend „Kehtivad õigused 2018. aastal“ tähendab aga 2018. aastal esitatud sissenõudmisi.

Tabel 5

Ülevaade 2018. aasta eelarve tulutoimingutest

(eurodes) Peatükk Kehtivad õigused 2017. aastal 2017. aastast sisse nõutud tulud Kehtivad õigused 2018. aastal 2018. aastast sisse nõutud tulud Kehtivad õigused kokku 2017 + 2018 Sissenõutud tulud Kokku 2017+2018 2019. aastal sisse nõutavad summad 1 2 3 4 5 = 1 + 3 6 = 2 + 4 7 = 5 – 6 4 0 Mahaarvamised töötajate töötasudelt 0 0 30 454 292 30 454 292 30 454 292 30 454 292 0 4 1 Sissemaksed pensioniskeemi 223 436 127 312 25 753 759 25 752 178 25 977 195 25 879 490 97 705 5 0 Laekumised vallas- ja kinnisvara müügist 1 913 1 913 7 300 2 550 9 213 4 463 4 750 5 1 Üüritulud 34 297 34 297 667 694 421 285 701 991 455 582 246 410 5 2 Tulu investeeringutest või antud laenudest, panga- ja muud intressid 0 0 3 809 3 809 3 809 3 809 0 5 5 Tulu teistele institutsioonidele või asutustele osutatud teenuste ja tehtud tööde eest 104 455 104 455 704 463 428 001 808 917 532 456 276 461 5 5 Tulu teistele institutsioonidele või asutustele osutatud teenuste ja tehtud tööde eest (Euroopa välisteenistus) 100 000 100 000 397 124 297 124 497 124 397 124 100 000 5 7 Muud institutsiooni haldustegevusega seotud osa- ja tagasimaksed 1 504 160 1 074 878 20 132 298 19 972 853 21 636 458 21 047 731 588 728 5 8 Mitmesugused hüvitised 0 0 48 334 48 304 48 334 48 304 30 5 8 Mitmesugused hüvitised (Euroopa välisteenistus) 0 0 0 0 0 0 0 5 9 Muu haldustegevusest laekuv tulu 0 0 0 0 0 0 0 6 3 Erikokkulepetega seotud osamaksed 9 935 9 935 1 213 693 1 213 693 1 223 628 1 223 628 0 7 0 Viivised 0 0 243 243 243 243 0 9 0 Mitmesugune tulu 0 0 0 0 0 0 0 Kokku 1 978 196 1 452 790 79 383 010 78 594 333 81 361 206 80 047 123 1 314 083

Kehtivate õiguste, st sissenõudekorralduste puhul oli tulutoimingute kogumaht 2018. aastal 81,4 miljonit eurot. Sellest summast 80,0 miljonit eurot nõuti sisse eelarveaasta jooksul ja 1,3 miljonit eurot nõutakse sisse 2019. aastal.

Suurem osa kogu 2018. aastal sisse nõutud tuludest (71 % ehk 56,4 miljonit eurot 80,0 miljonist eurost) on seotud nõukogu peasekretariaadi personalilt kogutud ühenduse maksude ja lõivudega. Sellest summast 30,5 miljonit eurot puudutab mahaarvamisi töötajate töötasudelt ning 25,9 miljonit eurot vastab pensioniskeemi sissemaksetele ja pensioniõiguste ülekandmisele.

Ülejäänud summa ehk 29 % (23,6 miljonit eurot) on saadud mitmesuguse haldustegevuse tulemusena. See summa pärineb peamiselt järgmistest allikatest:

— liikmesriikidele eelmistel aastatel delegaatide sõidukulude katmiseks makstud summade osaline sissenõudmine pärast 2017. ja 2018. aasta deklaratsioonide esitamist (vastavalt 0,4 ja 6,7 miljonit eurot, peatükk 57);

— liikmesriikidelt tasu sissenõudmine nende taotletud täiendava suulise tõlke teenuse eest teatud keelte puhul (11 miljonit eurot, peatükk 57);

— halduskulude sissemaksed Schengeni acquis’ raames seoses Islandi ja Norraga (1,2 miljonit eurot, peatükk 63);

— teiste institutsioonide sissemaksed ja nõukogu ametnike maksed nõukogu lastesõimele (0,9 miljonit eurot, peatükk 57);

— Euroopa Liidu Kohtu, kontrollikoja ja Firenze Euroopa Ülikool-Instituudi maksed panusena nõukoguga ühisesse finantssüsteemi (0,7 miljonit eurot, peatükk 57);

— Euroopa välisteenistuselt nõukogule tehtud ülekanded ettemaksena Süüria-teemalise Brüsseli konverentsi kulude hüvitamiseks (0,2 miljonit eurot, peatükk 55);

— nõukogu võidetud kohtuasjade puhul õigusabikulude hüvitamisest tekkinud tulu ning nõukogule makstud kahjuhüvitised (0,01 miljonit eurot, peatükk 57);

— Euroopa välisteenistuselt nõukogule tehtud ülekanded ettemaksena nõukogu peasekretariaadi poolt Euroopa välisteenistusele osutatavate teenuste eest (0,4 miljonit eurot, peatükk 55);

— üüritulud ja nendega seotud hüvitised, sealhulgas komisjoni osa Brüsselis asuva Euroopa infopunkti renditasust (0,5 miljonit eurot, peatükk 51).

3.3. 2018. aasta kulud

3.3.1. Eelarvemuudatused 2018. aastal

Eelarveaasta 2018 jooksul jaotati assigneeringud ümber eri ümberpaigutuste teel. Tabelis 6 on esitatud otsused, millega muudeti aastate 2010– 2018 eelarveassigneeringuid.

Tabel 6

Eelarvemuudatused aastatel 2010– 2018 vastavalt muudatuse laadile

Muudatus Aasta Laad Õiguslik alus 2010 2011 2012 2013 2014 2015 2016 2017 2018 Paranduseelarve Finantsmääruse artikkel 41 0 0 0 0 0 0 0 0 0 Ümberpaigutus B Finantsmääruse artikkel 25 47 23 23 22 32 27 31 45 52 Ümberpaigutus C Finantsmääruse artikkel 25 2 2 2 2 2 2 2 1 2 Ümberpaigutus D Finantsmääruse artikkel 27 0 0 0 0 0 0 0 0 0 Kokku 49 25 25 24 34 29 33 46 54

2018. aastal tehti kaks ümberpaigutust C, millega kaasnes eelarvepädevate institutsioonide teavitamine (kooskõlas finantsmääruse artikliga 25 (2018. aasta finantsmääruse artikliga 29)):

— ümberpaigutus C1 summas 990 000 eurot 23. juulil 2018, et: — rahastada täiendavaid transpordivajadusi seoses Aasia-Euroopa 12. tippkohtumisega (ASEM) (630 000 eurot); — katta kulusid tehnilistele audiovisuaalprojektidele, et parandada Euroopa Ülemkogu kohtumiste ja nõukogu ürituste ajal pakutavate teenuste kvaliteeti (360 000 eurot);

— ümberpaigutus C2 summas 2 181 000 eurot 26. novembril 2018, et: — rahastada 2019. aasta alguses toimuvaid koolitusi, mille puhul on välistöövõtjad pidanud alustama ettevalmistavat tööd juba 2018. aastal (150 000 eurot); — katta seoses ASEMi korraldamisega tekkinud ettenägematuid kulusid, näiteks majaväliste koosolekute korraldamiseks vajalikud kohandused (sisustustööd ja mööbel) (550 000 eurot); — katta kulusid IT-teenistuste poolt audiovisuaalseadmete juhtimisruumis tehtud kaablipaigaldustöödele (339 000 eurot); — katta kulusid tulenevalt teabe- ja teadmushalduse programmi juhtimise teenuste vahetumist (1 042 000 eurot); — rahastada uue majasisese uudistestuudio platvormi arendamist (100 000 eurot).

2018. aastal muudeti 52 ümberpaigutusega B finantsmääruse artikli 25 lõike 4 (2018. aasta finantsmääruse artikli 29 lõike 4) alusel sisemiselt ülemkogu/nõukogu eelarvet.

Tabelis 7 antakse ülevaade eelarveridadest, mida 2018. aastal eri ümberpaigutuste abil oluliselt (5) muudeti.

Tabel 7

Eelarveread, millel tehti 2018. aastal olulisi ümberpaigutusi

(eurodes) Punkt Rubriik Esialgne eelarve 2018 Ümberpaigutused Lõplikud assigneeringud Erinevus 1 1 0 5 Ületunnitöö 1 450 000 – 250 000 1 200 000 – 17 % 2 0 0 0 Üür 1 109 000 764 500 1 873 500 69 % 2 0 0 4 Turvalisusega seotud tööd 2 547 000 – 800 000 1 747 000 – 31 % 2 0 1 1 Vesi, gaas, elektrienergia ja küte 4 766 000 – 568 199 4 197 801 – 12 % 2 0 1 2 Hoonete turvalisus ja valve 18 493 000 – 460 000 18 033 000 – 2 % 2 1 0 0 Seadmete ja tarkvara omandamine 10 716 000 –1 308 620 9 407 380 – 12 % 2 1 0 1 Arvutisüsteemide töö ja arendamisega seotud sisseostetavad teenused 21 799 000 1 975 593 23 774 593 9 % 2 1 0 2 Seadmete ja tarkvara teenindus ja hooldus 7 195 000 370 443 7 565 443 5 % 2 1 0 3 Telekommunikatsioon 1 590 000 443 585 2 033 585 28 % 2 1 2 0 Tehnilise varustuse ja seadmete ostmine ja väljavahetamine 2 494 000 404 779 2 898 779 16 % 2 1 2 2 Üürimine, hooldus, korrashoid ja remont 1 538 000 – 255 789 1 282 211 – 17 % 2 1 3 2 Sõidukite üürimine, hooldus ja remont 1 046 000 476 000 1 522 000 46 % 2 2 0 0 Delegatsioonide sõidukulud 17 802 000 4 529 114 22 331 114 25 % 2 2 0 2 Tõlkekulud 79 316 000 –4 874 614 74 441 386 – 6 % 2 2 1 0 Dokumentatsiooni ja raamatukoguga seotud kulud 3 770 000 –1 016 500 2 753 500 – 27 % 2 2 1 1 Euroopa Liidu Teataja 1 777 000 – 995 500 781 500 – 56 % 2 2 1 3 Teavitamine ja avalikud üritused 4 385 000 448 000 4 833 000 10 %

3.3.2. Ülevaade eelarve täitmise kohta aastatel 2010– 2018

Viimase üheksa aasta jooksul on ülemkogu ja nõukogu eelarve üldine täitmise määr olnud keskmiselt 91,9 % (joonis 1). Täitmismäär viitab eelarveaasta jooksul võetud kulukohustustele vastuvõetud eelarves.

Tegelikud iga-aastased maksed perioodil 2010–2018 on moodustanud keskmiselt 82,6 % eelarvest. Konkreetse aasta kogu täitmismäära ja maksete erinevus (st maksmata kohustused) on kooskõlas finantsmääruse artikli 13 lõikega 4 (2018. aasta finantsmääruse artikli 12 lõikega 7) kantud makseteks üle järgmisesse eelarveaastasse.

Joonis 1

Eelarve üldine täitmine aastatel 2010– 2018

2018. aastal olid ülekantud assigneeringud seotud enne eelarveaasta lõppu nõuetekohaselt võetud lepinguliste kohustustega, mille puhul kaupu ei ole siiski veel tarnitud ja/või mille puhul ei saadud arveid kätte enne aasta lõppu.

3.3.3. Assigneeringute kasutamine 2018. aastal kategooriate kaupa

2018. aasta kulude analüüs esitatakse 14 kulukategooria arvestuses.

Tabelis 8 võrreldakse lõplikku eelarvet pärast ümberpaigutamisi (veerg 2) eelarve täitmise tulemusega kulukohustuste osas (veerg 3). Erinevus lõpliku eelarve ja kulukohustustega seotud assigneeringute vahel vastab 2018. aastal kasutamata jäänud ja seejärel tühistatud summadele.

Tabel 8

Ülevaade 2018. aasta eelarve täitmisest (kategooriate kaupa)

(eurodes) Kategooria Eelarve 2018 (esialgne) Eelarve 2018 (lõplik (*1)) Kulukohustused Täitmise määr Tühistatud assigneeringud 1 2 3 4 = 3/2 5 = 2 – 3 Ametikohtade loetelu 328 800 000 328 650 000 309 799 583 94,3 % 18 850 417 Muud personalikulud 24 359 000 24 509 000 22 777 378 92,9 % 1 731 622 Hooned (välja arvatud hoonete omandamine) 56 360 377 55 574 877 54 112 447 97,4 % 1 462 430 Informaatika 41 300 000 42 781 000 42 770 511 100,0 % 10 489 Mööbel 733 000 933 000 923 624 99,0 % 9 376 Tehniline varustus 4 344 000 4 365 000 4 184 365 95,9 % 180 635 Transport 1 496 000 2 036 000 1 938 566 95,2 % 97 434 Delegatsioonide sõidukulud 17 802 000 22 331 114 11 121 429 49,8 % 11 209 685 Suulise tõlke kulud 79 316 000 74 441 386 64 551 319 86,7 % 9 890 067 Koosolekud ja konverentsid 4 945 000 5 290 500 4 948 665 93,5 % 341 835 Teabega seotud kulud 10 152 000 8 650 000 8 383 365 96,9 % 266 636 Mitmesugused kulud 1 787 000 1 787 000 989 228 55,4 % 797 772 Reserv 1 500 000 1 500 000 0 0,0 % 1 500 000 Kokku (v.a omandamine) 572 894 377 572 848 877 526 500 479 91,9 % 46 348 398 Kinnisvara omandamine — 45 500 45 035 99,0 % 465 Kõik kokku 572 894 377 572 894 377 526 545 514 91,9 % 46 348 863

2018. aasta eelarve üldise täitmise määr on 91,9 %. Lõpliku eelarve ja eelarve täitmise vahelist erinevust saab selgitada järgmiselt.

— Ametikohtade loetelu kategoorias moodustas alakasutus kokku 18,8 miljonit eurot. Alakasutus on seotud peamiselt vähenenud vajadusega põhipalkade puhul (11,8 miljonit eurot) ning asjaoluga, et töötasude iga-aastase kohandamise eraldist ei olnud vaja kasutusele võtta (3,1 miljonit eurot). Palkadega seotud alakasutus on osaliselt seotud 47 täidetud ametikoha vähenemisega ülemkogu/nõukogu ametikohtade loetelus. Muud alakasutust selgitavad tegurid on väiksem vajadus teha personalieeskirjades sätestatud õiguste kohaseid ja sotsiaalkindlustusega seotud väljamakseid (vastavalt 2,6 miljonit eurot ja 0,6 miljonit eurot) ning väiksemad ületunnitöö kulud (0,4 miljonit eurot).

— Muude personalikulude kategoorias on 29 % alakasutusest (0,5 miljonit eurot 1,7 miljonist eurost) seotud väiksemate maksetega lepingulistele töötajatele, lähetatud liikmesriikide ekspertidele ja muude sisseostetavate teenuste eest. Väiksemad kulud seoses lähetustega on aidanud kokku hoida 0,3 miljonit eurot. Euroopa Ülemkogu eesistuja sääst 0,4 miljonit eurot tuleb reisieelarve ja toetuste alakasutamisest. Ülejäänud 0,5 miljonit eurot on enamjaolt seotud säästudega ravi- ja sotsiaalteenuste pealt.

— Hoonetega seotud kulude kategoorias saavutati eelarve üldisel täitmisel sääst kokku 1,5 miljonit eurot. Sellest summast tuleneb 1,3 miljonit eurot madalamatest kuludest hoonete turvalisuse ja valve, hooldus- ja puhastustööde ning vee, gaasi ja elektri tarbimise vallas. Ülejäänud 0,2 miljonit eurot on seotud kokkuhoiuga teatavate sisustus- ja paigaldustööde ning turvateenuste puhul.

— IT-valdkonnas ja mööbli osas oli eelarve täitmine 100 %.

— 0,2 miljoni euro suurune sääst tehnilise varustuse kategoorias on seotud peamiselt väiksema vajadusega turvavarustuse rentimise ja hoolduse järele.

— 0,1 miljoni euro suuruse kokkuhoiu taga transpordi valdkonnas on peamiselt lõplikud vajadused seoses ASEMi korraldamisega.

— Delegatsioonide sõidukulude puhul säästeti kokku 11,2 miljonit eurot. Ümberpaigutamiste järel oli delegatsioonide sõidukulude katmiseks saadaolev summa kokku 22,3 miljonit eurot. Esialgne eelarve oli 17,8 miljonit eurot, millele lisandus 6,6 miljoni euro suurune ümberpaigutus suulise tõlke jaoks ette nähtud osa eelarvevahendite säästudest. Samas paigutati aasta jooksul teatavates keeltes täiendava suulise tõlke tagamiseks ümber 1,8 miljonit eurot. Kuna liikmesriigid pidid eelmistel aastatel kasutamata summad tagasi kandma, eraldati 2018. aasta eelarves hilisemateks makseteks kõigest 11,1 miljonit eurot.

— Suulise tõlke eelarveassigneeringute alakasutus oli 9,9 miljonit eurot. Tuleks märkida, et see alakasutus on saadud pärast seda, kui suuliseks tõlkeks ette nähtud vahenditest paigutati 6,6 miljonit eurot ümber delegatsioonide sõidukuludeks ette nähtud eelarvereale (6). Lõpptulemusena tehti sõidukulude vahenditest tagasimakse summas 1,8 miljonit eurot, et katta teatavate keelte puhul täiendava suulise tõlkega seonduvad kulud.

— Konverentside ja koosolekute korraldamise kategoorias kajastasid alakasutatud assigneeringute kogusummast (0,3 miljonit eurot) 0,2 miljonit eurot väiksemaid vajadusi seoses ELi-ASEMi tippkohtumisega võrreldes sellega, mis oli eelarvesse kirjendatud. Täiendavat kokkuhoidu summas 0,1 miljonit eurot võimaldasid väiksemad vajadused seoses teatavate sõidukuludega.

— Assigneeringute kasutamise määr kategoorias „Teavitamine“ oli 96,9 %, mis tähendab seega 0,3 miljoni euro suurust kokkuhoidu. See summa vastab peamiselt kokkuhoiule seoses Euroopa Liidu Teatajaga (0,2 miljonit eurot) ning väiksemale säästule korraldajapoolsete ülekannete ja teavitamise valdkonnas (0,1 miljonit eurot).

— Mitmesuguste kulude kategoorias on 0,8 miljoni euro suurune alakasutus selgitatav peamiselt nõukogule prognoositust harvemini teatatud dumpinguvastastest juhtumitest tulenevate väiksemate õiguskuludega (0,7 miljonit eurot); järelejäänud 0,1 miljonit eurot on seotud väiksema vajadusega vormirõivaste, kontoritarvete, paberi, uuringute ja postikulude järele.

3.4. Ülekantud assigneeringud

3.4.1. 2017. aastast 2018. aastasse automaatselt üle kantud assigneeringud

Nagu nähtub tabelist 9, kanti 2017. aastast 2018. aastasse üle 51,8 miljonit eurot.

Tabel 9

2017. aastast 2018. aastasse üle kantud assigneeringute kasutamine (kategooriate kaupa)

(eurodes) Kategooria 2017. aastast üle kantud assigneeringud Maksed 2018 Täitmise määr Tühistatud assigneeringud 1 2 3 = 2/1 4 = 1 – 2 Ametikohtade loetelu 366 146 306 771 83,8 % 59 375 Muud personalikulud 2 939 481 2 466 286 83,9 % 473 195 Hooned 15 430 019 11 543 809 74,8 % 3 886 210 Informaatika 20 002 333 18 557 862 92,8 % 1 444 471 Mööbel 323 588 312 101 96,4 % 11 488 Tehniline varustus 1 489 754 1 331 588 89,4 % 158 166 Transport 295 754 226 689 76,6 % 69 065 Delegatsioonide sõidukulud — — — Suulise tõlke kulud 6 910 863 4 679 388 67,7 % 2 231 475 Koosolekud ja konverentsid 877 538 677 635 77,2 % 199 903 Teabega seotud kulud 2 380 596 2 157 277 90,6 % 223 319 Mitmesugused kulud 772 364 546 590 70,8 % 225 774 Reserv — — — Kokku 51 788 437 42 805 994 82,7 % 8 982 442

2017. aastast üle kantud assigneeringute täitmise määr oli 82,7 %. Selline täitmismäär tuleneb järgmisest:

— nõukogu peasekretariaadi poolt eelmise aasta jooksul tellitud tööde/kaupade/teenuste osaline või täielik tegemata/tarnimata/osutamata jätmine;

— saamata arved tehtud tööde, tarnitud kaupade või osutatud teenuste eest. Tuleb märkida, et see tähendab järgmise eelarveaasta jaoks paratamatult eelarvekoormust, kuna tehingute jaoks tuleb näha ette uued kohustused 2019. aastal.

3.4.2. 2018. aastast 2019. aastasse üle kantud assigneeringud

2018. aastast 2019. aastasse üle kantud assigneeringute kogusumma oli 56,6 miljonit eurot.

Tabel 10

2018. aastast 2019. aastasse üle kantud assigneeringud (kategooriate kaupa)

(eurodes) Kategooria Eelarve 2018 (esialgne) Eelarve 2018 (lõplik (*2)) Kulukohustused Maksed 2018 2019. aastasse üle kantud assigneeringud Ülekandmise määr 1 2 3 4 5 = 3 – 4 6 = 4/3 Ametikohtade loetelu 328 800 000 328 650 000 309 799 583 309 367 346 432 237 0,1 % Muud personalikulud 24 359 000 24 509 000 22 777 378 20 930 792 1 846 586 8,1 % Hooned 56 360 377 55 574 877 54 112 447 38 069 307 16 043 141 29,6 % Informaatika 41 300 000 42 781 000 42 770 511 23 222 070 19 548 442 45,7 % Mööbel 733 000 933 000 923 624 633 483 290 141 31,4 % Tehniline varustus 4 344 000 4 365 000 4 184 365 2 615 658 1 568 707 37,5 % Transport 1 496 000 2 036 000 1 938 566 1 106 390 832 176 42,9 % Delegatsioonide sõidukulud 17 802 000 22 331 114 11 121 429 11 121 429 0 0,0 % Suulise tõlke kulud 79 316 000 74 441 386 64 551 319 52 642 447 11 908 872 18,4 % Koosolekud ja konverentsid 4 945 000 5 290 500 4 948 665 4 293 568 655 097 13,2 % Teabega seotud kulud 10 152 000 8 650 000 8 383 365 5 387 494 2 995 870 35,7 % Mitmesugused kulud 1 787 000 1 787 000 989 228 555 947 433 280 43,8 % Reserv 1 500 000 1 500 000 — — — — Kokku (v.a omandamine) 572 894 377 572 848 877 526 500 479 469 945 930 56 554 549 10,7 % Kinnisvara omandamine — 45 500 45 035 45 035 100,0 % Kõik kokku 572 894 377 572 894 377 526 545 514 469 945 930 56 599 584 10,7 %

2018. aastast 2019. aastasse üle kantud summad on seotud peamiselt järgmiste kategooriatega:

— 19,5 miljonit eurot arvutisüsteemide osas, millest 12,2 miljonit on seotud institutsioonivälise abiga, 5,3 miljonit eurot seadmete ja tarkvaraga, 1,2 miljonit eurot IT-teenuste ja -hooldusega ning 0,8 miljonit eurot telekommunikatsiooniga;

— 16,0 miljonit eurot hoonete kategoorias, millest eri sisustustöödele 6,3 miljonit eurot, puhastus- ja hooldusteenustele 4,3 miljonit eurot, turvalisusele ja ennetusmeetmetele 2,3 miljonit eurot, hoonete turvalisuse suurendamisega seotud tööd 1,2 miljonit eurot, elektrienergiale, veele, gaasile ja küttele kokku veel 1,0 miljon eurot ja 0,4 miljonit eurot muudele hoonetega seotud kuludele, näiteks ehitusuuringutele ja -audititele;

— 11,9 miljonit eurot, et katta 2018. aasta novembris ja detsembris osutatud suulise tõlke kulud, mille kohta lõpparve esitatakse 2019. aastal;

— 3,0 miljonit eurot teabega seotud kulude kategoorias, millest 2,0 miljonit eurot on seotud teavitamise ja avalike üritustega ning nõukogu väljaannetega ning 1,0 miljonit eurot dokumendi- ja raamatukogukuludega;

— 1,8 miljonit eurot muude personalikulude kategoorias, eriti seoses sisseostetavate teenuste (0,1 miljon eurot), koolituse (0,9 miljon eurot), meditsiiniteenistuse ja lastesõimede (0,4 miljonit eurot), lähetuste (0,3 miljonit eurot) ja töötajate abistamise meetmetega (0,1 miljonit eurot);

— 1,6 miljonit eurot tehnilise varustuse kategoorias, millest 1,0 miljonit eurot konverentsiseadmete ostuks ja hoolduseks, 0,4 miljonit eurot pressiteenistusele audiovisuaalseadmete ostuks ja hoolduseks, 0,1 miljonit eurot turvaseadmete ostuks ja 0,1 miljonit eurot restoranide ja sööklate tehnika ostuks ja hoolduseks ning muude seadmete jaoks;

— 0,7 miljonit eurot koosolekute ja konverentside kategoorias, peamiselt seoses arvetega, mida ei ole 2018. aasta Euroopa Ülemkogu ja nõukogu kohtumiste korraldamise eest veel esitatud;

— kinnisvara omandamisega seoses 0,05 miljonit eurot, et kanda notarikulud seoses Europa hoone viimase makse tegemisega;

— 0,3 miljonit eurot mööbli ostuks teatavatesse kontoritesse ning mööbli ostu lisatellimusteks, et katta nõukogu vajadused enne uue raamlepingu allkirjastamist.

3.4.3. 2017. aastast 2018. aastasse otsuse alusel üle kantud assigneeringud

Nagu on märgitud tabelis 11, kanti kooskõlas finantsmääruse artikli 13 lõikega 2 (2018. aasta finantsmääruse artikli 12 lõikega 2) ning kohaldamise normide artikliga 4 otsuse alusel 2017. aastast 2018. aastasse üle assigneering summas 8,8 miljonit eurot.

Tabel 11

2017. aastast 2018. aastasse otsuse alusel üle kantud assigneeringud (kategooriate kaupa)

(eurodes) Kategooria 2017. aastast otsuse alusel üle kantud assigneeringud Kulukohustused 2018 Täitmise määr Tühistatud assigneeringud Maksed 2018 2019. aastasse assigneeringuna üle kantud 1 2 3 = 2/1 4 = 1 – 2 5 6 = 2 – 4 Kinnisvara omandamine 8 787 738 4 114 794 46,8 % 4 672 944 0 4 114 794 Ülemkogu/nõukogu kokku 8 787 738 4 114 794 46,8 % 4 672 944 0 4 114 794

Summa on seotud viimase makse tegemisega Europa hoone eest ning nelja naaberkrundi planeeritud ostuga, kuna 2017. aastal ei olnud võimalik allkirjastada lõplikku müügiakti Belgia ametivõimude sisemenetlustega seotud viivituste ning juriidiliste dokumentide notaritepoolse ettevalmistamisega seotud viivituste tõttu.

Otsuse alusel üle kantud assigneeringute täitmise määr oli 46,8 %, mille põhjustas asjaolu, et Belgia ametivõimud ei alustanud nelja naaberkrundi müümist. Eraldatud summa kanti täielikult üle 2019. aastasse, mil makse tehakse.

3.4.4. 2016. aastast 2017. aastasse otsuse alusel üle kantud assigneeringud, mis kanti üle maksete tegemiseks 2018. aastasse

2016. aastast 2017. aastasse otsuse alusel üle kantud assigneeringud, mis 2017. aastal nõuetekohaselt eraldati, kuid välja ei makstud, kanti üle maksete tegemiseks 2018. aastasse. Nagu nähtub tabelist 12, kanti maksete tegemiseks üle 0,3 miljonit eurot.

Tabel 12

2016. aastast 2017. aastasse otsuse alusel üle kantud assigneeringud, mis kanti üle maksete tegemiseks 2018. aastasse (kategooriate kaupa)

(eurodes) Kategooria Maksete tegemiseks üle kantud 2017. aastast Maksed 2018 Täitmise määr Tühistatud assigneeringud 1 2 3 = 2/1 4 = 1 – 2 Tehniline varustus 330 991 330 991 100,0 % 0 Ülemkogu/nõukogu kokku 330 991 330 991 100,0 % 0

Summa on seotud nende seadmete väljavahetamisega Europa hoones (tehniline varustus), mis said 2016. aasta oktoobris veekahjustusi.

2017. aastast üle kantud assigneeringute täitmise määr oli 100 %.

3.5. Sihtotstarbeline tulu

3.5.1. Enne 2018. aastat saadud sihtotstarbeline tulu

Enne 2018. aastat laekunud sihtotstarbelise tulu kogusumma oli 23,0 miljonit eurot.

Tabel 13

Enne 2018. aastat saadud sihtotstarbelise tulu kasutamine (kategooriate kaupa)

(eurodes) Kategooria Sihtotstarbelised tulud enne 2018. aastat Kulukohustused 2018 Maksed 2018 Täitmise määr Tühistatud sihtotstarbelised tulud 1 2 3 4 = 2/1 4 = 1 – 2 Ametikohtade loetelu 1 424 860 1 424 860 1 424 860 100,0 % — Muud personalikulud 1 226 806 1 222 768 1 212 356 99,7 % 4 038 Hooned 793 382 672 317 540 213 84,7 % 121 065 Informaatika 473 332 472 157 360 276 99,8 % 1 175 Mööbel — — — — Tehniline varustus 34 894 31 090 29 168 89,1 % 3 804 Transport 2 747 2 747 2 747 100,0 % — Delegatsioonide sõidukulud 11 555 185 11 555 185 11 555 185 100,0 % — Suulise tõlke kulud 7 042 505 7 042 505 7 042 505 100,0 % — Koosolekud ja konverentsid 148 367 136 571 134 123 92,0 % 11 796 Teabega seotud kulud 62 023 62 023 62 023 100,0 % — Mitmesugused kulud 273 300 273 300 252 369 100,0 % — Ülemkogu/nõukogu kokku 23 037 401 22 895 523 22 615 825 99,4 % 141 878 Teenustaseme kokkulepped Euroopa välisteenistusega 126 150 117 101 117 101 92,8 % 9 049 Kõik kokku 23 163 551 23 012 625 22 732 926 99,3 % 150 927

Nõukogu peasekretariaadi tegevusega seotud sihtotstarbeline tulu oli kokku 23,2 miljonit eurot, millest 23,0 miljonit eurot eraldati nõuetekohaselt 2018. aastal. Ülejäänud 0,2 miljonit eurot on kooskõlas finantsmääruse artikliga 14 (2018. aasta finantsmääruse artikli 12 lõikega 4) tühistatud.

Teine osa enne 2018. aastat saadud sihtotstarbelisest tulust ehk 0,1 miljonit eurot on seotud summadega, mille Euroopa välisteenistus kandis 2017. aastal üle nõukogule, et katta kulud kahe institutsiooni vahel eri teenustaseme kokkulepetega kindlaks määratud ja nõukogu peasekretariaadi osutatud teenuste eest. 0,1 miljoni euro suurusest eraldatud summast maksti 2017. aastal ära 100 %.

3.5.2. 2017. aastast maksete tegemiseks üle kantud sihtotstarbeline tulu

2017. aastast maksete tegemiseks üle kantud sihtotstarbeliste tulude summa oli 0,3 miljonit eurot.

Tabel 14

Enne 2018. aastat saadud ja 2018. aastasse maksete tegemiseks üle kantud sihtotstarbelise tulu kasutamine (kategooriate kaupa)

(eurodes) Kategooria 2017. aastast maksete tegemiseks üle kantud sihtotstarbeline tulu Maksed 2018 Täitmise määr Tühistatud sihtotstarbelised tulud 1 2 4 = 2/1 4 = 1 – 2 Ametikohtade loetelu — — — — Muud personalikulud 10 362 167 1,6 % 10 195 Hooned 149 078 78 610 52,7 % 70 468 Informaatika 3 — 0,0 % 3 Mööbel — — — — Tehniline varustus 29 555 23 460 79,4 % 6 095 Transport 1 779 295 16,6 % 1 485 Delegatsioonide sõidukulud — — — — Suulise tõlke kulud — — — — Koosolekud ja konverentsid 5 530 5 274 95,4 % 256 Teabega seotud kulud — — — — Mitmesugused kulud 38 773 7 627 19,7 % 31 146 Ülemkogu/nõukogu kokku 235 082 115 433 49,1 % 119 648 Teenustaseme kokkulepped Euroopa välisteenistusega 17 526 17 526 100,0 % — Kõik kokku 252 608 132 959 52,6 % 119 648

3.5.3. Enne 2018. aastat saadud sihtotstarbeline tulu, mis kanti maksete tegemiseks üle 2019. aastasse

Enne 2018. aastat saadud sihtotstarbeline tulu, mis 2018. aastal nõuetekohaselt eraldati, kuid mida välja ei makstud, kanti 2018. aastast üle 2019. aastasse ning selle kogusumma on 0,3 miljonit eurot.

Tabel 15

Enne 2018. aastat saadud sihtotstarbeline tulu, mis kanti üle 2019. aastasse (kategooriate kaupa)

(eurodes) Kategooria Sihtotstarbelised tulud enne 2018. aastat Kulukohustused 2018 Maksed 2018 2019. aastasseüle kantudsihtotstarbelised tulud Ülekandmisemäär 1 2 3 4 = 2 – 3 5 = 4/2 Ametikohtade loetelu 1 424 860 1 424 860 1 424 860 — 0,0 % Muud personalikulud 1 226 806 1 222 768 1 212 356 10 412 0,9 % Hooned 793 382 672 317 540 213 132 103 19,6 % Informaatika 473 332 472 157 360 276 111 881 23,7 % Mööbel — — — — Tehniline varustus 34 894 31 090 29 168 1 922 6,2 % Transport 2 747 2 747 2 747 — 0,0 % Delegatsioonide sõidukulud 11 555 185 11 555 185 11 555 185 — 0,0 % Suulise tõlke kulud 7 042 505 7 042 505 7 042 505 — 0,0 % Koosolekud ja konverentsid 148 367 136 571 134 123 2 449 1,8 % Teabega seotud kulud 62 023 62 023 62 023 — 0,0 % Mitmesugused kulud 273 300 273 300 252 369 20 931 7,7 % Ülemkogu/nõukogu kokku 23 037 401 22 895 523 22 615 825 279 699 1,2 % Teenustaseme kokkulepped Euroopa välisteenistusega 126 150 117 101 117 101 — 0,0 % Kõik kokku 23 163 551 23 012 625 22 732 926 279 699 1,2 %

Ülekantud summad on põhiliselt pärit järgmistest kategooriatest:

— hooned – 0,1 miljonit eurot seoses sisustustöödega;

— arvutisüsteemid – 0,1 miljonit eurot seoses sisseostetavate teenustega;

— muud kulud – 0,02 miljonit eurot, mis on seotud põhiliselt õigusabikuludega.

3.5.4. 2018. aastal saadud sihtotstarbeline tulu

2018. aastal laekus sihtotstarbelist tulu kokku 23,7 miljonit eurot. Sellest 351 460 eurot moodustavad Euroopa välisteenistuselt nõukogule üle kantud summad.

Tabel 16

Enne 2018. aastat saadud sihtotstarbelise tulu kasutamine (kategooriate kaupa)

(eurodes) Kategooria Sihtotstarbelised tulud 2018 Kulukohustused 2018 Maksed2018 Kasutada olev sihtotstarbeline tulu 1 2 3 4 = 1 – 3 Ametikohtade loetelu 1 489 158 — — 1 489 158 Muud personalikulud 1 472 997 112 414 62 508 1 410 489 Hooned 984 112 195 806 81 498 902 614 Informaatika 976 647 262 528 69 889 906 758 Mööbel — — — 0 Tehniline varustus 210 364 143 204 139 077 71 286 Transport 5 454 — — 5 454 Delegatsioonide sõidukulud 6 911 068 — — 6 911 068 Suulise tõlke kulud 11 066 291 — — 11 066 291 Koosolekud ja konverentsid 139 883 132 947 55 875 84 008 Teabega seotud kulud 68 116 — — 68 116 Mitmesugused kulud 33 737 — — 33 737 Ülemkogu/nõukogu kokku 23 357 827 846 899 408 847 22 948 980 Teenustaseme kokkulepped Euroopa välisteenistusega 351 460 208 560 124 366 227 095 Kõik kokku 23 709 288 1 055 459 533 213 23 176 075

Nõukogu peasekretariaadi tegevusega seotud sihtotstarbeline tulu 2018. aastal oli 23,4 miljonit eurot. Eelarveaasta jooksul kasutati ära 0,8 miljonit eurot ning 23,0 miljonit eurot kanti kooskõlas finantsmääruse artikliga 14 (2018. aasta finantsmääruse artikli 12 lõikega 4) üle 2019. aastasse.

Ligikaudu 50 % sihtotstarbelisest tulust (11 miljonit eurot) on seotud suulise tõlkega ja tuleneb teatavate keelte puhul tehtud lisamaksetest, et katta lisavajadus suulise tõlke järele nendes keeltes. 7 miljonit eurot on seotud delegatsioonide sõidukuludega, tuginedes bilansile pärast nendepoolset reisideklaratsioonide esitamist. Ülejäänud summa on seotud peamiselt nõukogu erinevate haldustegevustega seotud summade hüvitamisega.

(1) Euroopa Parlamendi ja nõukogu 18. juuli 2018. aasta määrus (EL, Euratom) 2018/1046, mis käsitleb liidu üldeelarve suhtes kohaldatavaid finantsreegleid ja millega muudetakse määrusi (EL) nr 1296/2013, (EL) nr 1301/2013, (EL) nr 1303/2013, (EL) nr 1304/2013, (EL) nr 1309/2013, (EL) nr 1316/2013, (EL) nr 223/2014 ja (EL) nr 283/2014 ja otsust nr 541/2014/EL ning tunnistatakse kehtetuks määrus (EL, Euratom) nr 966/2012 (ELT L 193, 30.7.2018, lk 1).

(2) Euroopa Parlamendi ja nõukogu 25. oktoobri 2012. aasta määrus (EL, Euratom) nr 966/2012, mis käsitleb Euroopa Liidu üldeelarve suhtes kohaldatavaid finantseeskirju ning millega tunnistatakse kehtetuks nõukogu määrus (EÜ, Euratom) nr 1605/2002 (ELT L 298, 26.10.2012, lk 1).

(3) Europa hoone

(4) Euroopa Parlamendi ja nõukogu 16. veebruari 2011. aasta direktiiv 2011/7/EL hilinenud maksmisega võitlemise kohta äritehingute puhul (ELT L 48, 23.2.2011, lk 1).

(5) Netosumma > 250 000 eurot.

(*1) Hõlmab institutsioonisisest assigneeringute ümberjaotamist.

(6) Kooskõlas otsusega 111/07 paigutab nõukogu peasekretariaat 66 % suulise tõlke jaoks ette nähtud kasutamata vahenditest ümber delegaatide sõidukulude vahenditesse samal eelarveaastal kasutamiseks. 2018. aastal oli vastav summa 6,6 miljonit eurot.

(*2) Hõlmab institutsioonisisest assigneeringute ümberjaotamist.